सारा रमदान नाम की एक लड़की एनोरोक्सिया नामक मेडिकल डिसऑर्डर की वजह से मरने की कगार पर पहुंच गई थी। लेकिन बॉडी बिल्डिंग करके उसने अपनी जिंदगी को बचा लिया। इस लड़की की कहानी सोशल साइट्स पर खूब वायरल हो रही है। हालांकि, सारा कहां की रहने वाली हैं, इसकी जानकारी उपलब्ध नहीं है।
Related Placeholder
सारा ने अपने ब्लॉग में लिखा है कि 14 साल की उम्र में मेरी मुलाकात ईद नाम के एक लड़के से हुई। उसने मुझे अपना वजन कम करने को कहा। इसके बाद मैंने अपने खाने पर कंट्रोल करना शुरू कर दिया। शुरुआत में तो सब ठीक-ठाक रहा, लेकिन बाद में मुझे मोटापे से डर लगने लगा। ऐसे में मैं कम खाने लगी, जिससे मेरा वजन कम होता चला गया और मैं बीमार हो गई। ऐसा लगा कि मैं अब जिंदा नहीं बच पाऊंगी। मैं सात माह तक अस्पताल में भर्ती रही।
अस्पताल से लौटने के बाद भी मैं अपने पैरों पर खड़ी नहीं हो पाती थी। मुझे सहारा लेना पड़ता था। मेरे शरीर की हड्डियां दिखाई देती थीं। इस दौरान मेरे भाई अलादीन ने मेरी मदद की। वह बॉडी बिल्डर था। उसने मुझे भी बॉडी बिल्डिंग के लिए कहा। धीरे-धीरे मैंने एक्सरसाइज शुरू कर दिया और मैं बिलकुल फिट हो गई। हालांकि, मेरा भाई अब इस दुनिया में नहीं है, लेकिन मेरी ये लाइफ उसी की देन है।
क्या है एनोरोक्सिया
एनोरोक्सिया नाम की बीमारी जिस इंसान को हो जाती है, वह इंसान खाने से डरने लगता है। उसके मन में ये डर बैठ जाता है कि कहीं वह मोटा न हो जाए। इस बीमारी की वजह से कई लोगों की मौत भी हो जाती है।
आगे की स्लाइड्स में देखें सारा के कुछ और फोटोज...
hin_Deva eng_Latn hin_Deva hin_Deva hin_Deva hin_Deva hin_Deva